recursal/SuperWikiNEXT-32B huggingface dataset:
Novyi Uojanin rautatieasema.
**Novyi Uojan** (ven. Но́вый Уоя́н) on kaupunkimainen taajama Burjatian tasavallan Pohjois-Baikalin piirissä Venäjällä. Se sijaitsee Verhnjaja Angara -joen laaksossa 150 kilometriä piirin keskuksesta Nižneangarskista itään. Taajaman kautta kulkee Baikalin–Amurin rautatie. Asukkaita on 4 200 henkeä (vuonna 2009).

Taajama on perustettu vuonna 1976 Baikalin–Amurin rautatien rakentamisen yhteydessä. Tärkein työnantaja on rautatieliikenne. Lisäksi on puunhankintaa ja -jalostusta sekä elintarviketeollisuutta. Palveluihin kuuluu kaksi lastentarhaa, koulu, lasten taidekoulu, kulttuuri- ja vapaa-ajankeskus, rautatieläisten kulttuuritalo, kirjasto ja sairaala. Nižneangarskiin on osittain asfaltoitu maantieyhteys.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 13.3.2010. (venäjäksi)

Aiheesta muualla
----------------

* Novyi Uojan Pohjois-Baikalin piirin sivustolla (venäjäksi)
**Emil Onerva Vesa** (19. maaliskuuta 1912 Viipuri – 19. kesäkuuta 1964 Säkylä) oli suomalainen ylikersantti ja jatkosodan ajan hävittäjälentäjä.

Vesa saavutti 29,5 ilmavoittoa kesäkuun 1942 ja heinäkuun 1944 välillä Brewster F2A Buffalo- ja Messerschmitt Bf 109G -hävittäjillä. Näistä 12 tuli kahden viikon kuluessa juhannuksen aikaan 1944. Vesa palveli Lentolaivue 24:ssä.

Vesa työskenteli yksityiskauppiaana Viipurissa ja sotien jälkeen Kauttualla. Viimeksi hän oli Lännen Sokerin ostopäällikkönä. Vesa oli mukana perustamassa vuonna 1948 Kauttuan ilmailukerhoa. Hänet on haudattu Säkylään. Kuollessaan hän oli sotilasarvoltaan vääpeli.

Lähteet
-------

1. 1 2 3 4  Kuolleita (maksullinen artikkeli) Helsingin Sanomat 23.6.1964, HS Aikakone. Viitattu 8.3.2018.
2. 1 2 3  Historia Kauttuan ilmailukerho.  Arkistoitu 12.8.2022. Viitattu 1.8.2022.
3. ↑  Piipponen Jukka: *Joppe, Ritari Jorma Karhusen elämä*, s. 407. Koala-kustannus, 2018.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Suomi (KANTO)

 |

 |
**Peter Lamont** (12. marraskuuta 1929 – 18. joulukuuta 2020) oli brittiläinen elokuvien tuotantosuunnittelija. Hän on voittanut Oscarin elokuvasta *Titanic* ja ollut kolme kertaa Oscar-ehdokkaana. Lamont on työskennellyt usean James Bond -elokuvan tuotannossa.

Lamont lopetti taideopintonsa vuonna 1946 ja meni töihin Pinewood Studiosille, aluksi lähetiksi. Hän tuli mukaan elokuvan *007 ja Kultasormi* tuotantoon piirtäjäksi. Lamont suunnitteli elokuvaan Fort Knoxin ulkopuolen. Hän jatkoi James Bond -elokuvien parissa ja yleni piirtäjästä lavastajaksi, sitten Art Directoriksi ja lopulta tuotantosuunnittelijaksi. Hän ei ollut tekemässä Bond-elokuvaa *Huominen ei koskaan kuole* (1997), koska oli samanaikaisesti tehdyn *Titanicin* tuotantosuunnittelija. Lamont sai elokuvasta Oscar-palkinnon. Hän oli aiemmin ollut Oscar-ehdokkaana kolme kertaa: elokuvista *Viulunsoittaja katolla* (1971), *007 rakastettuni* (1977) ja *Aliens – paluu* (1986). Art Director -kilta myönsi Lamontille palkinnon elokuvasta *Casino Royale* (2006).

Lähteet
-------

1. ↑  "Peter Lamont Dead: James Bond, Titanic Production Designer Dies at 91".
2. ↑  Cork, John & Collin Stutz: *James Bond -ensyklopedia*, s. 319. Uusi laajennettu painos. Suomentanut Raija Becks & Henrik Laine. Helsinki: Readme.fi, 2015. ISBN 978-952-321-031-8.

Aiheesta muualla
----------------

* Peter Lamont *Internet Movie Database*. Seattle:  Amazon.com.  (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
**821 Naval Air Squadron (821 NAS)** oli Britannian Kuninkaallisen laivaston ilmavoimien lentolaivue.

Palvelus
--------

Laivue perustettiin 3. huhtikuuta 1933 Gosportissa yhdistämällä Kuninkaallisten ilmavoimien 446 lentue ja puolet 445 lentueesta kalustonaan yhdeksän Fairey IIIF:ää.

Laivueen kalustoksi vaihdettiin toukokuussa 1933 Fairey Seal koneet ja se liitettiin 5. toukokuuta *HMS Courageousille*. Elokuussa 1935 laivueen koneet palvelivat Abessinian kriisin vuoksi Välimerellä, josta se palasi Englantiin helmikuussa 1936. Englantiin palattuaan laivue luovutti Fairey Seal koneensa 822 Naval Air Squadronille ja sai tilalle Blackburn Shark II -koneet.

Laivue vaihtoi kalustonsa syyskuussa 1937 Fairey Swordfish -koneiksi ja siirtyi marraskuussa 1938 *HMS Ark Royalille*. Tukialuksen mukana laivue siirtyi Välimerelle keväällä 1939. Laivue siirtyi Amiraliteetin valvontaan 24. toukokuuta 1939.

Toisen maailmansodan alussa laivueen koneet hyökkäsivät Saksan laivaston sukellusvenettä *U-39* vastaan Luoteisella reitillä engl. *North West Approaches*, minkä jälkeen tukialus purjehti etsimään vihollisen pinta-aluksia eteläiseltä Atlantilta ja Intian valtamereltä. Laivue lakkautettiin 2. joulukuuta 1940.

### Komentajat

* R A Peyton 3. huhtikuuta 1933 -
* B E Harrison 6. toukokuuta 1933 -
* C B Tidd 5. syyskuuta 1934 -
* F C B Saville 4. tammikuuta 1935 -
* H N Hampton 8. toukokuuta 1935 -
* G R M Clifford 21. syyskuuta 1936 -
* N E Morrison syyskuu 1938 -
* J A D Wroughton 29. maaliskuuta 1939 -
* G M Duncan 24. toukokuuta 1939 - 2. joulukuuta 1940

Lähteet
-------

* Sturtivant Ray & Cronin Dick: *Fleet Air Arm Aircraft, Units and Ships 1920 to 1939*. UK: An Air-Britain Publication, 1998. ISBN 0-85130-271-8. (englanniksi)

### Viitteet

1. 1 2 3 4  Sturtivant & Cronin s. 110
**Henna ja Pertti Niemistön kuvataidesäätiö** on perustettu vuonna 1990 jakamaan säätiön varoista myönnettävää Ars Fennica -palkintoa.

Valtiotieteen maisteri Henna Niemistö (1933–2004) ja kauppaneuvos Pertti Niemistö (1931–1999) keräsivät pohjoismaisen nykytaiteen kokoelman, joka on sijoitettuna Hämeenlinnan taidemuseoon vuodesta 1995. Kokoelmasta koottu näyttely avattiin vuonna 1997, jolloin taidemuseon Lohrman-rakennus otettiin näyttelykäyttöön. Henna Niemistö työskenteli Hämeen Peruna Oy:n suunnittelujohtajana 1959–1984 ja oli yhtiön hallituksen jäsen ja puheenjohtaja.

Henna ja Pertti Niemistö on haudattu Helsingin Hietaniemen hautausmaalle. Hautakammion on suunnitellut Brita Nickels-Häiväoja, joka on suunnitellut sinne myös muualle haudattujen muistomerkin, jonka Niemistöt rahoittivat.

Lähteet
-------

1. 1 2  Taiteen tukija ja keräilijä Henna Niemistö kuollut Hämeen Sanomat (Arkistoitu – Internet Archive) 24.6.2004
2. ↑  Muistot: Henna Niemistö *Helsingin Sanomat*.  24.6.2004. Viitattu 11.8.2021.
3. ↑  Kuolleet | Kauppaneuvos, varatuomari Pertti Niemistö *Helsingin Sanomat*.  12.1.1999. Viitattu 11.8.2021.
4. ↑  Brita Nickels-Häiväojan muistokirjoitus Helsingin Sanomissa
**Emil Virtanen** (ven. Эмиль Иванович Виртанен, *Emil Ivanovitš Virtanen*; 1. lokakuuta 1900 Viipurin läänin Kaukola – 27. marraskuuta 1937 Petroskoin lähellä) oli neuvostoliitonsuomalainen kirjailija ja lehtimies.

Emil Virtanen osallistui Suomen sisällissotaan ja työskenteli sen jälkeen mm. *Savon Kansan* ja *Kansan Työn* toimittajana. Vuosina 1920–1923 hän kuului Suomen sosialistiseen työväenpuolueeseen ja vuosina 1921–1930 SKP:hen. Neuvostoliittoon Virtanen siirtyi vuonna 1930. Hän työskenteli *Punainen Karjala* -lehden toimittajana. Lokakuusta 1932 tammikuuhun 1936 Virtanen oli NKP(b):n ja vuodesta 1934 Neuvostoliiton kirjailijaliiton ehdokasjäsen.

Virtasen runoja julkaistiin kirjallisuuslehdissä *Punakantele* ja *Rintama* sekä Neuvostoliiton suomenkielisissä sanomalehdissä. Vuonna 1933 ilmestyi runokokoelma *Minkä tähden taistelemme* ja vuonna 1935 runoelma *Auringon hymy*. Hän käänsi suomeksi Aleksandr Puškinin sekä neuvostokirjailijoiden teoksia.

Syksyllä 1937 Emil Virtanen työskenteli Karellesin kuormaajana. Hänet pidätettiin 25. lokakuuta, tuomittiin kuolemaan vakoilijana ja ammuttiin. Virtanen todettiin syyttömäksi vuonna 1957.

Teoksia
-------

* *Minkä tähden taistelemme: Runokokoelma*. Petroskoi: Kirja, 1933.
* *Auringon hymy: Elämäntaparunoelma*. Petroskoi: Kirja, 1935.
* *Runoja*. Teoksessa *Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917–1940*. Petroskoi: Karjala, 1976, s. 299–309.

Lähteet
-------

WikiaineistoWikiaineisto
Wikiaineistoon on tallennettu tekstiä aiheesta: 
***Emil Virtanen*** 

* Djužev, Ju.I.: *Pisateli Karelii: biobibliografitšeski slovar*, s. 134–135. Petrozavodsk: Ostrova, 2006. ISBN 5-98686-006-3.
* *Natsionalnyje pisateli Karelii: finskaja emigratsija i polititšeskije repressii 1930-h godov: biobibliografitšeski ukazatel = Karjalan kansalliset kirjailijat: suomalaisten maastamuutto ja 1930-luvun poliittiset rangaistustoimet: biobibliografiahakemisto*, s. 21–23. Petrozavodsk: , 2005. ISBN 5-7378-0074-1.
* Virtanen Emil Ivanovitš *ru.openlist.wiki*.  (venäjäksi)
David Beatty
**David Beatty**, **jaarli Beatty** (17. tammikuuta 1871 – 11. maaliskuuta 1936) oli brittiläinen laivastoamiraali, joka toimi ensimmäisenä merilordina eli merivoimien komentajana 1919–1927.

Beatty syntyi Stapeleyssa, Cheshiressa ja meni kadetiksi kuninkaalliseen laivastoon 1884. Hän palveli Egyptissä, oli valtaamassa takaisin Sudania 1897–1899, jossa pääsi Lordi Kitchenerin varamieheksi tämän Khartumin retkelle. Hänet ylennettiin komentajaksi sotaretken aikana. Hän oli brittiläisen merijalkaväen prikaatin mukana kukistamassa kiinalaisten boksarikapinaa 1900.

Hän nai 1900 rikkaan perijättären, tavaratalonomistaja Marshall Fieldin ainoa tyttären Ethel Treen. Pariskunnalla oli asunnot Lontoossa, Leicestershiressa ja Skotlannissa ja he jopa lounastivat joskus kuninkaan kanssa.

Beatty oli *HMS Duke of Wellingtonin* kapteeni 1900–1902 ja risteilijöiden *HMS Juno*, *HMS Arrogant* 1903–1904 ja *HMS Suffolkin* 1904–1905. Tämän jälkeen hänet nimitettiin armeijan neuvoston laivastoneuvontajaksi 1906. Hänestä tuli *HMS Queenin* kapteeni 1908 ja vara-amiraali 1.1.1910, 39-vuotiaana ja nuorimpana amiraalina Royal Navyssa sitten Nelsonin ja kuninkaallisen perheen jäsenten.

Hänelle tarjottiin Atlantin laivaston varakomentajan paikkaa, mutta hän pyysi päästä kotilaivastoon, mikä lähes pilasi hänen uransa, koska Atlantin komentajan paikkaa pidettiin arvokkaampana. Beatty laitettiin puolelle palkalle, mutta hänet pelasti meriministeri Winston Churchill, jonka hän tunsi on Sudanista, ja joka nimitti hänet yksityissihteerikseen.

Beatty sai 1912–1916 1. taisteluristeilijälaivueen komentajan paikan. Hän otti osaa Helgolandin, Doggermatalikon ja Skagerrakin taisteluihin. Kuninkaallisen laivaston komentaja John Jellicoen kanssa hänen osuttaan Skagerrakkissa on arvosteltu voimakkaasti. Hän menetti kaksi taisteluristeilijää ja hänen kerrotaan taistelun aikana todenneen pirun laivoissa olevan tänään jotain vikaa, kun kaksi oli räjähtänyt puolen tunnin sisään ("there seems to be something wrong with our bloody ships today").

Hänet nimitettiin suuren laivaston (*Grand Fleet*) komentajaksi 1916. Hän otti vastaan Saksan laivaston antautumisen Scapa Flow'ssa marraskuussa 1918 ja nyöryytti saksalaisia.*lähde?*

Ensimmäisenä merilordina ja laivastoamiraalina (1919–1927) hän leikkasi merivoimien vahvuuden rauhanajan mittoihin. Hänet aateloitiin 1919 arvonimillä Beattyn ensimmäinen jaarli, Borodalen varakreivi sekä paroni Beatty of the North Sea and Brooksby.

Aiheesta muualla
----------------

* Kuvia tai muita tiedostoja aiheesta **David Beatty** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Australia
* Alankomaat

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
Lennoston käyttämä Fairey Swordfish lentokone.
Lennoston käyttämä Fairey Barracuda lentokone.
**830 Naval Air Squadron** (**830 NAS**) oli Britannian Kuninkaallisen laivaston ilmavoimien lentolaivue.

Palvelus
--------

Laivue perustettiin 1. heinäkuuta 1940 767 laivueesta Hal Farissa Maltalla kalustonaan 12 Fairey Swordfishiä. Laivue suoritti pommituslentoja Sisiliaan ja Libyaan, joihin sisältyi syöksypommitus Sisilian öljyvarastoon. Laivue pommitti 19. heinäkuuta sukellusvenettä.

Seuraavana vuonna laivueen toiminta laajeni miinanlasku- ja torpedolentoihin, sen otettua käyttöön lisäpolttoainetankit. Osaan laivueen koneista asennettiin toukokuussa merivalvontatutka (ASV). Laivueen koneet lensivät yhdessä 828 laivueen kanssa. Yhdistettynä laivueet muodostivat maaliskuussa 1942 Naval Air Squadron Maltan ja laivueen koneet siirrettiin myöhemmin 828 laivueelle. Laivue lakkautettiin virallisesti 31. maaliskuuta 1943.

Laivue perustettiin uudelleen 15. toukokuuta 1943 RNAS Lee-on-Solentissa kalustonaan 12 Fairey Barracuda II:sta. Laivueen henkilöstöstä pääosa tuli Uuden Seelannin laivaston vapaaehtoisesta reservistä (RNZNVR). Laivue liitettiin lokakuussa 8. Torpedopommittalennostoon ja liitettiin supistettuna yhdeksään koneeseen *HMS Furiousille*. Laivueen maatukikohdaksi määrättiin RNAS Hatston sen suorittaessa lentoja Norjan rannikon kohteita vastaan.

Laivue jakoi 3. huhtikuuta 1944 kymmenen osumaa saksalaiseen taistelulaiva *Tirpitziin* operaatio Tungstenissa 827 laivueen kanssa. Hyökkäyksessä laivue menetti yhden koneen. Laivue suoritti kaksi muutakin hyökkäystä *Tirpitziä* vastaan, mutta ne eivät olleet yhtä menestykkeitä. Toukokuussa suoritettavaksi määrätty hyökkäys peruutettiin huonon sään vuoksi ja 17. heinäkuuta (operaatio Goodwood) suoritetusta hyökkäyksestä saksalaiset saivat riittävän ajoissa varoituksen, jolloin *Tirpitz* ehdittiin verhoamaan paksulla savuverholla. Laivue lakkautettiin 3. lokakuuta 1944 RNAS Hatston liittämällä se 827 laivueeseen.

### Komentajat

* F D Howie, DSO 1. heinäkuuta 1940 -
* H E H Pain 1. elokuuta 1940 -
* J G Hunt 1. syyskuuta 1941 -
* F H E Hopkins 6. joulukuuta 1941 -
* A J T Roe 7. kesäkuuta 1942 -
* A Gregory 23. helmikuuta 1943 -
* F H Fox 24. toukokuuta 1943 -
* R D Kingdom, DSC 21. tammikuuta 1944 -

Lähteet
-------

* Finnis Bill: *The History of the Fleet Air Arm from Kites to Carriers*. Shrewsbury: Airlife Publishing Ltd, 2000. ISBN 1-84037-182-X. (englanniksi)
* Wragg David: *Fleet Air Arm Handbook 1939-1945*. Gloucestershire: Sutton Publishing Ltd, 2001. ISBN 0-7509-3430-1. (englanniksi)
* Jackson A J: *Blackburn Aircraft since 1909*. England: Funk & Wagnalls, 1968. (englanniksi)
* Taylor H A: *Fairey Aircraft since 1915*. England: Naval Institute Press, 1988. ISBN 0-87021-208-7. (englanniksi)
* Kay Anthony L & Smith J R: *German Aircraft of the Second World War*. Lontoo: Putnam, 2002. ISBN 0-85177-920-4. (englanniksi)
* Polmar Norman: *Aircraft Carriers - A History of Carrier Aviation and its Influence on World Events Vol. 1, 1909-1945*. Dulles, Virginia: Potomac Bools Inc, 2006. ISBN 1-57488-663-0. (englanniksi)

### Viitteet

1. 1 2  Wragg s. 165
**Peter Keglevic** (s. 1950 Salzburg, Salzburg, Itävalta) on alun perin itävaltalainen ohjaaja. Hänen tunnetumpia elokuviaan ovat Die Tanz mit dem Teufel (2002) ja Du bist nicht allein – Die Roy Black story. Lisäksi Keglevic on ohjannut tv-sarjaa Stolberg ja kaksi Martin Beck -elokuvaa, *Polismördaren* (1994) ja *Stockholm Marathon* (1994).

Palkinnot
---------

* Adolf Grimme Award (2002)
* Bavarian Tv Award (2002)
* German Television Award (2002)
* Best Fiction Program (2001)
* Golden Lion (1997)

Ehdokkuudet
-----------

* German Television Award (2002)

Aiheesta muualla
----------------

* Peter Keglevic Imdb:ssä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Aihe Torisevalta** on Werner Holmbergin maisemamaalaus vuodelta 1859. Sen on sanottu kuuluvan Holmbergin parhaimpiin töihin.

Kesän 1859 Kurulla asunut Holmberg teki heinäkuussa muutaman päivän matkan Virroilla sijainneille Torisevan rotkojärville, jotka olivat jo tuolloin tunnettu nähtävyys. *Aihe Torisevalta* perustuu pääosin luonnokseen, jonka hän teki 20. heinäkuuta itäisimmän rotkojärven pohjukassa Inkerinkallion edustalla, tosin suuri mänty on peräisin jo vuonna 1857 Näsijärven rannalla tehdystä luonnoksesta. Lopullisen maalauksen Holmberg teki syksyllä 1859 Düsseldorfissa Saksassa. Romantiikkaa edustava maalaus esittää maiseman ja kallion todellista dramaattisempina. Teoksen oikeassa reunassa puutiheikkö luo vaikuttavan tunnelimaisen näkymän. *Aihe Torisevalta* on väritykseltään rikas ja valon käsitellyssään mestarillinen.

Maalauksen osti 1900-luvulla taiteenkeräilijä Ane Gyllenberg ja se kuuluu nykyisin Gyllenbergin säätiön taidekokoelmaan.

Lähteet
-------

1. 1 2 3  Ville Lukkarinen: "Aihe Torisevalta", s. 57 teoksessa *Signe ja Ane Gyllenbergin säätiön taidekokoelma*. Signe och Ane Gyllenbergs Stiftelse, Helsinki 2017.
2. 1 2  Aimo Reitala: / Holmberg, Werner (1830 - 1860) *Kansallisbiografia-verkkojulkaisu (maksullinen)*. Helsinki:  Suomalaisen Kirjallisuuden Seura.
Adrien Joseph Louis Lavauden (1885–1935)
Lavaudenin nimeämä isomustakaija
**Adrien Joseph Louis Lavauden** (19. kesäkuuta 1881 Grenoble – 1. syyskuuta 1935 Anjou, Isère) oli ranskalainen metsä- ja eläintieteilijä.

Lavauden työskenteli Ranskan kansallisen metsätoimiston (*Eaux et Forêts*) palveluksessa Dauphinéssa ja myöhemmin kymmenen vuotta Tunisiassa. Vuonna 1925 hän otti osaa ensimmäiseen motorisoituun Saharan ylitykseen Tunisista Tšadjärven kautta Dahomeyhin. Vuosina 1928–1931 Lavauden toimi metsänvartijoiden päällikkönä Madagaskarilla. Hän palasi Ranskaan Keski-Afrikan kautta. Viimeiset vuotensa Lavauden vietti Pariisissa toimien opettajana maatalouskoulussa.

Lavauden oli kiinnostunut eläintieteestä, erityisesti Madagaskarin linnustosta ja nisäkkäistä. Hän julkaisi lukuisia kirjoituksia myös kotiseutunsa Alppien eläimistöstä. Hänen laaja kokoelmansa on pääosin Grenoblen luonnonhistoriallisessa museossa.

Lavauden nimesi linnuista isomustakaijan (*Coracopsis vasa*) alalajin *drouhardi*.

Lähteet
-------

* Muistokirjoitus (*The Ibis*)[vanhentunut linkki]
* Aluka[vanhentunut linkki]

### Viitteet

1. ↑  SpeedyLook
2. ↑  ITIS


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Saksa
* Alankomaat

 |
|  |
| Muut | 
* IdRef

 |

 |
**Aigys** (m.kreik. Αἴγυς, lat. *Aegys*) oli antiikin aikainen kaupunki ja kaupunkivaltio (*polis*) Lakoniassa Kreikassa. Se sijoitetaan nykyisen Megalópolin kunnan alueelle lähelle nykyistä Kamáran kylää.

Maantiede
---------

Aigys sijaitsi Lakoniassa lähellä Karnion (nyk. Xerílas) -joen alkulähteitä ja Arkadian rajaa. Alun perin se luettiin osaksi Arkadiaa, ja myös nykyisin sen paikka on Arkadian alueyksikön alueella. Strabon ja Stefanos Byzantionlainen lukevat Aigyksen Lakoniaan. Aigyksen kaupunkivaltion hallussa ollut alue tunnettiin nimellä *Aigytis* (Αἰγῦτις). Se oli suhteellisen pienikokoinen, ja sen kooksi on arvioitu alle 25 neliökilometriä. Toisaalta se vaikuttaa alun perin käsittäneen laajemman alueen, mukaan lukien kaikki Maleatiin ja Kromitiin alueiden kylät.

Historia
--------

Antiikin lähteiden mukaan Aigys tuli osaksi Lakoniaa jo varhain, kun spartalaiset tekivät siitä perioikkikaupungin. Pausaniaan mukaan spartalaiset olisivat vallanneet Aigyksen Arkhelaoksen aikana noin 775–760 eaa. mutta kuvauksessa on jotakin anakronistista, sillä siinä kaupungin kuvataan jo olleen perioikkikaupunki valtauksen aikaan.

Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan huonosti, eikä ole varmuutta siitä, oliko se olemassa poliksena arkaaisella tai klassisella kaudella. On mahdollista, että paikannimi viittasi tuossa vaiheessa lähinnä seudun asukkaisiin yleisesti. Vaikuttaakin siltä, että esimerkiksi Megalopoliin perustamisen aikoihin Maleatiin ja Kromitiin asukkaita, mukaan lukien kaupungit Skirtonion (Skiros?), Malea, Kromnos, Belbina ja Leuktra (Leuktron), kutsuttiin yleisnimityksellä "aigyslaiset".

Kaupungin kansalaisesta (tai seudun asukkaasta) käytettiin etnonyymejä *Aigyeus* (Αἰγυεύς), *Aigytēs* (Αἰγύτης), *Aignatēs* (Αἰγνάτης) ja *Aigneus* (Αἰγνεύς).

Lähteet
-------

1. 1 2 3 4 5 6 7  Hansen, Mogens Herman & Nielsen, Thomas Heine: "323. Aigys", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
2. 1 2 3 4 5 6 7 8  Smith, William: "Aegys", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. ↑  Aigys *Pleiades*. Viitattu 3.10.2022.
4. 1 2  "58 C3 Aigys", *Barrington Atlas of the Greek and Roman World*. Princeton University Press, 2000. ISBN 978-0691031699.
5. 1 2 3  Pausanias: *Kreikan kuvaus* 3.2.5, 8.27.4, 8.34.5; Strabon: *Geografika* s. 446; Polybios: *Historiai* 2.54; Stefanos Byzantionlainen: *Ethnika* 45.1, 45.6–7.
**Feodor Rojankovsky** (ven. Фёдор Степанович Рожанковский, **Fjodor Stepanovitš Rožankovski**, lempinimi *Rojan*; 24. joulukuuta (J: 12. joulukuuta) 1891 Mitava, Venäjän keisarikunta − 12. lokakuuta 1970 Bronxville, New York, Yhdysvallat) oli Ranskassa ja Yhdysvalloissa työskennellyt venäläissyntyinen kirjankuvittaja, joka on tunnettu erityisesti lastenkirjojen kuvittajana.

Rojankovsky syntyi Mitavassa nykyisen Latvian alueella viisilapsiseen perheeseen. Hänen vanhempi veljensä oli taidemaalari Pavel Rožankovski (Paul Roschankowsky). Feodor ihaili kahden vanhemman veljensä maalaustaitoja ja lähtikin opiskelemaan aluksi Venäjän taideakatemiaan, mutta jätti sittemmin opiskelut kesken liittyäkseen ensimmäiseen maailmansotaan. Hän lähti Venäjältä 1920, siirtyi Puolaan ja toimi Poznańissa suuren kirjankustantamon taiteellisena johtajana. Puolasta Rojankovsky siirtyi 1925 Pariisiin, missä hän teki 14 vuotta kuvitustyötä mainostoimistoille, elokuviin sekä kirjoihin ja lastenkirjoihin. Ranskassa hän sai mainetta erityisesti *Père Castor* -sarjan kuvitustyöstä. Hän sai Pariisissa kutsumanimen *Rojan*. 

Toisen maailmansodan aikana Rojankovskyn asuntoon osui pommi, joka tuhosi lähes kaiken irtaimen. Hän pakeni vuoden 1941 aikana Pariisista Yhdysvaltoihin. Yhdysvalloissa asuessaan Rojankovsky kuvitti yli sata kirjaa. Hänet palkittiin 1956 arvostetulla Caldecott Medal -palkinnolla kuvituksestaan *The Frog Went A’Courtin* -teokseen. Parhaiten hänet tunnetaan satukokoelmien *Hanhiemon satuaarre* ja *Hanhiemon iloinen lipas* kuvituksista.

Lähteet
-------

* 

### Viitteet

1. 1 2  Montin, Anna-Riitta: Kuka kuvitti Hanhiemon satuaarteen.  *Onnimanni*, 2000, nro 2, s. 8-13. Tampere:  Suomen Nuorisokirjallisuuden Instituutti. ISSN 0782-13876.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Italia
* Israel
* Yhdysvallat
* Latvia
* Japani
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**Uti possidetis** (lat. *hallussasi olevat*) on kansainvälisessä oikeudessa käytetty periaate, jonka mukaan konfliktin päättävät osapuolet pitävät konfliktin aikana valloittamansa alueet ja muun omaisuuden, ellei esimerkiksi tulitaukosopimuksessa määritellä toisin.

Historiallisesti periaatetta on sovellettu, kun sotaa käyneelle osapuolelle on haluttu antaa laillinen oikeus pitää sodassa valloittamansa alue. Periaatetta sovellettiin ensimmäisen kerran roomalaisessa oikeudessa ratkaisemaan kansalaisten, kuten esimerkiksi naapureiden välisiä rajakiistoja. Valtioiden välisissä rajakiistoissa sitä on käytetty esimerkiksi Saksan–Ranskan sodan rauhanteossa vuonna 1871, kun voittajaosapuoli Preussi liitti Elsass-Lothringenin alueisiinsa.

*Uti possidetis*in vastatermi on *status quo ante bellum*, jota noudatettaessa osapuolet palaavat ennen sotaa vallinneeseen tilanteeseen, eikä kumpikaan osapuoli hyödy sodasta alueellisesti, taloudellisesti tai poliittisesti.

Lähteet
-------

* Radan, Peter: *The break-up of Yugoslavia and international law*. Routledge, 2002. ISBN 0415253527.

### Viitteet

1. 1 2  Radan 2002, s. 68–76.
**Gen Shōji** (jap. 昌子 源, *Shōji Gen*; s. 11. joulukuuta 1992 Kōbe) on japanilainen jalkapalloilija.

Jalkapallomaajoukkue
--------------------

Shōji debytoi Japanin A-maajoukkueessa maaliskuussa 2015. Hän kuului Japanin joukkueeseen myös vuoden 2018 MM-kilpailuissa. Hän on pelannut 18 maaottelua ja tehnyt niissä yhden maalin.

Lähteet
-------

1. ↑  National Football Teams

Aiheesta muualla
----------------

* Soccerway

Japanin joukkue – Jalkapallon AM-kilpailut 2015
1 Kawashima |
2 Ueda |
3 Ōta |
4 Honda |
5 Nagatomo |
6 Morishige |
7 Endō |
8 Kiyotake |
9 Okazaki |
10 Kagawa |
11 Toyoda |
12 Nishikawa |
13 Kobayashi |
14 Mutō |
15 Konno |
16 Shiotani |
17 Hasebe |
18 Inui |
19 Shōji |
20 Shibasaki |
21 Sakai |
22 Yoshida |
23 Higashiguchi |
Valmentaja Aguirre

Japanin joukkue – Jalkapallon MM-kilpailut 2018
1 Kawashima |
2 Ueda |
3 Shōji |
4 Honda |
5 Nagatomo |
6 Endō |
7 Shibasaki |
8 Haraguchi |
9 Okazaki |
10 Kagawa |
11 Usami |
12 Higashiguchi |
13 Mutō |
14 Inui |
15 Ōsako |
16 Yamaguchi |
17 Hasebe |
18 Ōshima |
19 H. Sakai |
20 Makino |
21 G. Sakai |
22 Yoshida |
23 Nakamura |
Valmentaja Nishino
Tanssiryhmä Fe'Fellas Street SM 2014 -kisoissa.
**Fe'Fellas** on suomalainen esiintyvä ja kilpaileva **Vogue** -tanssiryhmä. Ryhmän koreografioiden pohjana toimii Vogue-tanssin alatyyli *Vogue Fem*.   
 
Ryhmän ideologiaan kuuluu suvaitsevaisuuden ja tasa-arvon edistäminen, sekä ennakkoluulojen rikkominen.   
 Ryhmän on perustanut Venla Vuorio vuonna 2011. Ryhmä on toiminut itsenäisesti vuodesta 2013 lähtien.  

Fe'Fellaksessa tanssivat Olli Haapaniemi, Riku Haaramäki, Heikki Hautajoki, Jarkko Hänninen, Henri Sarajärvi, sekä Topi Tiikeri.

Historia
--------

Tanssiryhmän perusti suomalainen Vogue-pioneeri Venla Vuorio vuonna 2011. Ryhmä on toiminut itsenäisesti vuodesta 2013 lähtien. Fe'Fellas on kilpaillut menestyksekkäästi niin suomalaisissa, kuin kansainvälisissäkin tanssikilpailuissa.
Vuonna 2013 ryhmälle myönnettiin 900 euron arvoinen Street -stipendi FDO:n (*Finnish Dance Organization*) vuotuisessa Tanssin Gaalassa.

Esiintymiset
------------

Tanssiryhmä on esiintynyt mm. Helsinki Pride -tapahtumassa, sekä Pietarin LGTB-festivaaleilla vuonna 2013.   

Fe'Fellas on nähty TV:ssä esiintymässä Yle TV2:n Pakko tanssia -ohjelmassa vuonna 2013 ohjelman juontajien Jani Toivolan, sekä Satu Tuomiston kanssa.  

Seuraavan kerran tanssiryhmä esiintyi TV:ssä MTV3:n Elämä Lapselle -konsertissa Jenni Vartiaisen kanssa vuonna 2013, sekä Emma-gaalassa vuonna 2014.  

Tanssiryhmä on nähdään myös Jenni Vartiaisen musiikkivideolla "Suru on kunniavieras", joka julkaistiin vuonna 2014.

Tuotanto
--------

Vuonna 2013 ryhmä julkaisi videon "Fe'Fellas' Cats" yhdessä Dancehall-tanssiryhmä JaMam's Catsien kanssa. Tanssivideossa ryhmät yhdistelevät voguingia ja dancehallia.    

Ryhmä on tuottanut myös omia videoita Youtubeen.

| Nimi | Kesto | Julkaisualusta | Vuosi |
| --- | --- | --- | --- |
| "We Live For This"  | 2:16 | YouTube | 2014 |
| "The Genesis"  | 3:02 | YouTube | 2014 |

Kilpailut
---------

1. sija Show of the Year -tanssikilpailu "Vuoden pienryhmä" -sarja vuonna 2012    

3. sija Street SM-kilpailut "Katutanssi avoin Showcase" -sarja vuonna 2013    

1. sija Street SM-kilpailut Helsingin karsinnat "Katutanssi avoin Showcase" -sarja vuonna 2014    

2. sija Street SM-kilpailut "Katutanssi avoin Showcase" -sarja vuonna 2014    

2. sija Street SM-kilpailut "Katutanssi avoin Showcase" -sarja vuonna 2015

Lähteet
-------

1. ↑  Fe'Fellas - tanssiryhmän esittely (Arkistoitu – Internet Archive)
2. ↑   Finnish Dance Organization Tanssin Gaala - Stipendiaatit 2013
3. ↑   Kyllä miehetkin tanssivat / Tahdon2013 haastattelu
4. ↑   Jenni Vartiaiselta uusi upea video / Iltalehti.fi
5. ↑   Suomen tanssiryhmiltä huikea esitys - yhdistävät kaksi eri tanssilajia / Iltalehti.fi
6. ↑  Show of the Year -kilpailu 2012 Tulokset  (Arkistoitu – Internet Archive)
7. ↑   FDO Street SM -kilpailu 2013 Tulokset
8. ↑   FDO Street SM -karsinta 2014 Tulokset
9. ↑   FDO Street SM -kilpailu 2014 Tulokset
10. ↑   FDO Street SM -kilpailu 2015 Tulokset

* Inhimillisiä uutisia - haastattelu 2015

Aiheesta muualla
----------------

* Fe'Fellas Facebook
* Fe'Fellas Youtube
**Ute Noack** (myöh. **Lindner**, s. 27. joulukuuta 1961 Annaberg-Buchholz, Saksi, Saksan demokraattinen tasavalta) on saksalainen maastohiihtäjä, joka aktiiviurallaan edusti DDR:ää ja seuratasolla SC Traktor Oberwiesenthalia.

Noack hiihti ankkuriosuuden Itä-Saksan joukkueessa, joka saavutti MM-pronssia 4 × 5 kilometrin viestissä Seefeldissä 1985. Hän sijoittui samoissa kilpailuissa 20 kilometrillä 11:nneksi ja 10 kilometrillä 17:nneksi. Sarajevon olympialaisissa 1984 hän oli 5 kilometrillä kahdeksas, 10 kilometrillä viidestoista, 20 kilometrillä kahdeksastoista ja viestissä kahdeksas. 

Noack sijoittui maailmancupin kokonaiskilpailussa kuudenneksi kaudella 1984−1985. Hän saavutti tuolla kaudella myös parhaan osakilpailusijoituksensa oltuaan neljäs Klingenthalin 10 kilometrillä ja Nové Měston 5 kilometrillä.

Lähteet
-------

1. 1 2  Ute Noack *Olympedia*.  (englanniksi)
2. ↑  Seefeld in Tirol WSC 1985 4x5 km Relay *skisport365.com*. Viitattu 4.12.2021. (englanniksi)
3. 1 2  Ute Noack Kansainvälinen hiihtoliitto (FIS).  (englanniksi)
*Tämä artikkeli käsittelee englantilaista jalkapalloilijaa, muista merkityksistä katso täsmennyssivu.*

**Richard Wilson** (s. 8. toukokuuta 1960) on entinen englantilainen jalkapalloilija ja jalkapallovalmentaja.

Wilson edusti kotimaassaan Chelsean ja Charltonin joukkueita. Kaudella 1978–1979 hän ei päässyt pelaaman yhtään ottelua Englannin korkeimmalla sarjatasolla 1. divisioonassa, vaan vietti sen Chelsean reservijoukkueessa. 2. divisioonassa hän pelasi seuraavalla kaudella Chartonin riveissä 17 ottelua.

Hangö IK:ssa II divisioonassa pelaamiensa kahden kauden jälkeen Wilson siirtyi vuodeksi 1983 I divisioonaan nousseeseen Porin Pallo-Toverien joukkueeseen. Hän oli PPT:n paras maalintekijä karsintasarjassa, jonka päätteeksi seura nousi SM-sarjaan. Wilson oli PPT:n paras maalintekija myös vuotta myöhemmin seuran kaikkien aikojen ensimmäisellä pääsarjakaudella.

Vuosina 1987–1989 Wilson toimi Pietarsaaren Jaron pelaajavalmentajana, nostaen seuran kahdessa vuodessa II divisioonasta SM-sarjaan. Hänet erotettiin valmentajan tehtävistä kauden 1989 aikana. Tämä ei kuitenkaan auttanut joukkuetta, vaan Jaro putosi SM-sarjasta. 

Wilson päätti uransa Suomessa vuonna 1991 I divisioonassa Kokkolan Palloveikkojen riveissä. Kaiken kaikkiaan hän pelasi 84 SM-sarjaottelua tehden niissä 23 maalia.

Nykyään Wilson työskentelee rikoskomisariona Southallissa Lontoon lähistöllä.

Lähteet
-------

* Playerhistory.com

### Viitteet

1. ↑  Jaros tränare/Jaron valmentajat 1966 -> FF Jaro. Viitattu 12.5.2012.
2. ↑  Suomifutistorstai: Jallu, Olli ja Peltsi tietävät  22. lokakuuta 2009. Helsingin Sanomat. Viitattu 12.5.2012.
3. ↑  Richard Wilson Linkedin. Viitattu 12.5.2012.

FF Jaron päävalmentajat
Börje Nygård (1966–1967) • Rainer Aho (1968–1970) • Matti Aarni (1971–1974) • Bjarne Sjöholm (1975–1977) • Esko Vikman (1978) • Ulf Larsson (1979) • Bjarne Sjöholm (1980) • Jan-Eric Holmberg (1981) • Kalle Jaskari (1982–1984) • Matti Huotari (1985) • Kalle Jaskari (1986) • Richard Wilson (1987–1989) • Kari Mars (1989) • Hannu Touru (1990–1993) • Antti Muurinen (1994–1996) • Veijo Wahlsten (1997) • Keijo Paananen (1997) • Jan Westerlund (1998) • Keijo Paananen (1999–2001) • Sixten Boström (2002–2004) • Hannu Touru (2004–2005) • Keijo Paananen (2006) • Niklas Widjeskog (2006) • Mika Laurikainen (2007–2009) • Alexei Eremenko Sr. (2010–2016) • Niklas Widjeskog (2016) • Kristian Heames (2016–)
**Daily Fantasy Sports (DFS)** on fantasiaurheilun ja manageripelaamisen alamuoto. Perinteisesti fantasialiigoissa pelaajat kilpailevat toisiaan vastaan kokoamalla joukkueita tietyn lajin tai sarjan urheilijoista ja keräävät pisteitä oikeiden ottelussa tapahtuvien suoritusten mukaan. Daily Fantasy Sports on nopeutettu päivittäinen tai viikoittainen versio tästä konseptista verrattuna yleisiin koko kauden kestäviin turnauksiin. Suurimpia eroja on myös se, että DFS-turnauksiin pelaaja osallistuu maksamalla osallistumismaksun ja kierroksen päätteeksi parhaiten menestyneet managerit voittavat yhteisestä potista oikeaa rahaa ennalta määritetyn voitonjaon mukaan. Pieni osa rahapoolista menee järjestäjälle rake-maksuna, kuten pokerissa. Daily Fantasy Sportsia onkin luonnehdittu vedonlyönnin, pokerin ja klassisten manageripelien yhdistelmäksi. 

DFS turnauksissa käytetään tyypillisesti palkkakattoa, jonka rajoissa managerien pitää valita pelaajat joukkueeseensa. Jokaisella pelaajalla on oma hintansa ja mitä parempi pelaaja on kyseessä, sitä korkeampi on myös hänen hintansa. Euroopassa suosituimmat DFS lajit joihin turnauksia järjestetään ovat jalkapallo, jääkiekko, koripallo sekä eSports.

Lähteet
-------

1. ↑   (Arkistoitu – Internet Archive)
2. ↑  Daily Fantasy Sports *nettipelaamot.com*. Viitattu 13.6.2021. (englanniksi)
Higuchi Ichiyō
**Higuchi Ichiyō** (jap. 樋口 一葉; 1872–1896), syntymänimeltään **Higuchi Natsu**(**ko**) (樋口 奈津), oli japanilainen Meiji-kauden kirjailija. Hän ehti kirjoittaa kaikkiaan 21 pienoisromaania ennen kuolemistaan tuberkuloosiin 24-vuotiaana. Hänen kaiketi kuuluisin teoksensa *Takekurabe* kuvaa joukon lapsia kasvua ja elämää Tokion köyhissä osissa Yoshiwaran, kaupungin "punaisten lyhtyjen alueen", laidalla.

Tokiossa syntyneen Higuchin vanhemmat olivat molemmat sukujuuriltaan talonpoikia, mutta hänen isänsä Noriyoshi oli onnistunut nousemaan hierarkiassa alempaan samurailuokkaan – vain menettääkseen pian aseman Meiji-restauraation myötä, kun samuraiden nauttimat etuoikeudet lakkautettiin vuonna 1869. 14-vuotiaana Higuchi pääsi klassista runoutta opettaneeseen Haginoya-kouluun ja menestyi siellä erinomaisesti.

Vuonna 1889 Higuchin isä kuoli menetettyään ensin omaisuutensa epäonnistuneessa liikeyrityksessä. Perheen lapsista vanhin poika oli kuollut tuberkuloosiin, toinen hylätty suvusta ja kolmas kuollut vauvaikäisenä, ja Higuchin isosisko oli mennyt naimisiin. Niinpä Higuchin vastuulle jäi huolehtia perheen päänä ikääntyvästä äidistään ja pikkusiskostaan. Henkensä pitimiksi perhe lainasi rahaa ystäviltä ja sukulaisilta ja Higuchi toimi Haginoyan koulunjohtajan kodinhoitajana. Uuden idean toimeentulosta Higuchi sai seurattuaan koulutoverinsa Tanabe Tatsukon (myöh. Miyake Kaho) menestystä, kun tämä oli saanut julkaistua novellinsa "Yabu no uguisu" (1888).

Vuodesta 1887 lähtien Higuchi kirjoitti säännöllisesti päiväkirjaa, jonka avulla hän myös harjoitteli kirjoittamista. Alkuvuosien yksinkertaisista muistiinpanoista päiväkirja kehittyi myöhempinä vuosina huolitellummaksi ja harkitummaksi kokonaisuudeksi, josta Higuchi teki luonnoksiakin ennen lopullista versiota. Päiväkirja julkaistiin postuumisti vuonna 1912.

Ichiyōn kuva on ollut 5000 jenin setelissä vuodesta 2004 lähtien.

Lähteet
-------

* Kyōko Ōmori: "Higuchi Ichiyō (1872–1896)". Teoksessa *The Modern Murasaki: Writing by Women of Meiji Japan*, s. 127–135. toim. Rebecca L. Copeland & Melek Ortabasi. Columbia University Press, 2006. Teos Google Books -palvelussa (viitattu 23.5.2012). (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* IdRef

 |

 |
Andy Timmons soittamassa signaturemallista kitaraansa vuonna 2009.
**Andy Timmons** (s. 26. heinäkuuta 1963) on yhdysvaltalainen kitaristi, joka on soittanut muun muassa Danger Danger-, Pawn Kings- ja Andy Timmons Band (ATB) -yhtyeissä. Hän on myös toiminut sessiomuusikkona ja julkaissut useita sooloalbumeita.

Timmons käyttää Ibanezin valmistamaa signaturekitaramallia, jossa DiMarzion valmistamaa AT-1 -signaturemikrofonia.

Diskografia
-----------

### Danger Danger

* *Danger Danger*
* *Down And Dirty Live*
* *Screw It!*
* *Cockroach*

### Soolotuotanto

* *Ear X-Tacy* (1994)
* *I Still Have the Best Name Ever* (1995)
* *Ear X-Tacy 2* (1997)
* *Orange Swirl* (1998)
* *The Spoken and the Unspoken* (1999)
* *Here Comes the Son - An Acoustic Christmas* (2006)
* *And-Thology 1 & 2* (2001)
* *That Was Then, This Is Now* (2002)

### Simon Phillips

* *Another Lifetime* (1998)
* *Out of the Blue* (Live, 1999)
* *Protocol II* (2013)
* *Protocol III* (2015)

### Andy Timmons Band

* *Resolution* (2006)
* *Andy Timmons Band Plays Sgt. Pepper* (2011)
* *Theme from a Perfect World* (2016)

### Kip Winger

* *This Conversation Seems Like a Dream* (1996)
* *Songs From The Ocean Floor* (2000)

### Ted Pearce

* "Big Metuselah: Human Sacrifice" (2000)
* *Hallelu Et Adonai: Praise The Lord* (2005)

CommonsCommons
Wikimedia Commonsissa on kuvia tai muita tiedostoja aiheesta **Andy Timmons**.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Andy Timmons
**Richard Ullberg** (s. 16. heinäkuuta 1993 Sipoo) on suomalainen jääkiekkomaalivahti, joka pelasi Kokkolan Hermeksessä.

Ura
---

### Seuraura

Ullberg aloitti jääkiekon Jokereissa, mutta siirtyi 12-vuotiaana Helsingin IFK:hon. Hän torjui joukkueelle C-nuorten SM-pronssia 2009 ja B-nuorten Suomenmestaruuden 2010. Kaudella 2010–2011 Ullberg pääsi neljään SM-liigaotteluun luukkuvahdiksi, kun HIFK:n ykkösmaalivahti Juuso Riksman oli loukkaantunut.

Tammikuun 2011 lopulla Ullberg siirtyi HIFK:n A-nuorista SaiPaan. Hän teki joukkueen kanssa kevääseen 2012 ulottuvan sopimuksen, joka sisältää option kevääseen 2014 saakka. Ullberg pääsi loppukaudella kahdeksaan SM-liigaotteluun luukkuvahdiksi Jere Myllyniemelle. Tammikuussa 2011 NHL:n kykyjenetsijäpalvelu listasi hänet Euroopassa pelaavien maalivahtien rankingissa sijalle 8. NHL:n varaustilaisuuteen 2011, mutta Ullbergia ei lopulta varattu ollenkaan.

Kauden 2011–2012 Ullberg aloitti lähtökohtaisesti SaiPan kolmosmaalivahtina, mutta on saanut kakkosmaalivahti Andreas Bernardia enemmän luottoa. Hän teki liigadebyyttinsä 22. lokakuuta 2011 vieraissa HIFK:ta vastaan ja torjui SaiPan 2-4-voittoon päättyneessä ottelussa 20 kertaa.

19. maaliskuuta 2012 SaiPa käytti Ullbergin sopimuksessa olleen kahden vuoden option.

Ullbergin sopimus purettiin Hermeksessä syyskuussa 2015 sen jälkeen, kun hän kommentoi netissä myönteisesti kannabiksen käyttöä. Loppukaudella hän pelasi 18 ottelua Englannin toiseksi korkeimmalla sarjatasolla.

### Maajoukkueura

Ullberg pelasi alle 18-vuotiaiden MM-kilpailuissa vuonna 2011, jolloin hän toimi Suomen kakkosmaalivahtina Samu Perhoselle ja torjui kahdessa ottelussa. Ullberg pelasi myös alle 17-vuotiaiden World Hockey Challengessa vuonna 2010.

Muuta
-----

Ullbergin pikkuveli Robin (s. 1996) pelasi puolustajana HIFK:n A-nuorissa.

Lähteet
-------

* Richard Ullberg The Internet Hockey Databasessa (englanniksi)
* Richard Ullberg *Elite Prospects*. Everysport Media Group AB.  (englanniksi)
* Richard Ullberg Jatkoaika.comissa (Internet Archive)

### Viitteet

1. 1 2  Yle: Kannabiskommentti kaatoi mestisseuran maalivahdin
2. 1 2 3 4 5  EliteProspects
3. ↑  Richard Ullberg SaiPaan  28.1.2011. Jatkoaika.com. Viitattu 5.4.2011.
4. ↑  2011 Draft Prospects - European Goalies NHL.com. Viitattu 5.4.2011. (englanniksi)
5. ↑  Tilastot - SM-liiga  22.10.2011. SM-liiga.  Arkistoitu 24.11.2011. Viitattu 1.12.2011.
6. ↑  Savilahti-Nagander ja Ullberg jatkavat SaiPassa, uusia pelaajia Mestiksestä  19.03.2012. jatkoaika.com. Viitattu 29.4.2012.
**FiDiPro-ohjelma** (engl. *Finland Distinguished Professor Programme*) on kansallinen tieteen rahoitusohjelma, jonka tuella suomalaisiin yliopistoihin tai tutkimuslaitoksiin voidaan palkata kansainvälisesti merkittäviä tutkijoita määräajaksi.

Ohjelman sisältö
----------------

FiDiPron tarkoituksena on vahvistaa tieteellistä osaamista ja kansainvälistää suomalaista tutkimusjärjestelmää. Ohjelma tähtää myös pitkäaikaiseen kansainväliseen tiedeyhteistyöhön. Hankkeen rahoituksesta vastaavat Suomen Akatemia ja Tekes.

FiDiPro-ohjelmassa on kaksi tasoa. Ylempi taso on *FiDiPro Professor*. Rahoituksen avulla yliopisto tai tutkimuslaitos voi palkata määräajaksi joko ulkomaalaisen tai pitkään ulkomailla työskennelleen suomalaisen professori-tasoisen tutkijan tekemään tutkimustyötä. FiDiPro-ohjelman kautta huippututkija asettuu ennalta määritettyyn yliopistoon tai tutkimuslaitokseen ja työskentelee määrätyssä tutkimushankkeessa. 

Ohjelman alempi taso on nimeltään *FiDiPro Fellow*. Sen tuella voidaan palkata niin kutsutun post doc-vaiheen ohittanut kokenut tutkija, jolla on tohtorintutkinnon jälkeistä tiedeuraa takanaan vähintään 3-4 vuotta. Tyypillisesti Fellow-ohjelman kautta rekrytoitavat tutkijat ovat nuorempia tutkijoita tai apulaisprofessori-tasoisia tutkijoita.

FiDiPro-tutkimusprojektin kesto voi olla 2-5 vuotta. Tutkija voi vuosittain työskennellä puolet ajasta ulkomailla. Hänen on oltava läsnä tutkimusprojektissa vuosittain minimissään neljä kuukautta ja projektin kestoaikana työskenneltävä Suomessa yhteensä vähintään 12 kuukautta.

Ensimmäiset FiDiPro-tutkimushankkeet aloitettiin ja professorit nimettiin vuonna 2007. Vuosina 2007-2013 ohjelman kautta Suomessa työskenteli 92 professoria ja 14 tutkijaa.

Lähteet
-------

1. 1 2 3 4  FiDiPro-professorit (Arkistoitu – Internet Archive) Suomen akatemia. Viitattu 31.10.2015
2. 1 2 3 4  FiDiPro Tekes. Viitattu 12.11.2015
3. 1 2  *Mikko Wennberg, Olli Oosi & Mia Toivanen: Evaluation of Finland Distinguished Professor (FiDiPro) Programme* (Arkistoitu – Internet Archive), s. 9. (PDF) Tekes, Helsinki 2014. (englanniksi) Viitattu 12.11.2015
4. ↑   Wennberg ym. (2014), s. 5
**Haditha** (arab. ‏حديثة‎‎, *Hadītha, Ḥadīṯa*) on kaupunki Länsi-Irakin Anbarin maakunnassa, Eufratjoen oikeanpuolisella eli lounaisella rannalla. Maakuntakeskus Ramadi sijaitsee kaupungista linnuntietä 115 kilometriä ja pääkaupunki Bagdad 208 kilometriä itäkaakkoon.
Kahdeksan kilometriä kaupungin pohjoispuolella sijaitsee Hadithan vesivoimalapato.

Haditha on Anbarin maakunnan Hadithan piirikunnan hallintokeskus. Tammikuussa 2014 julkaistussa YK:n Irakin analyysiyksikön katsauksessa Hadithan piirikunnassa arvioitiin asuvan 6 prosenttia koko maakunnan väestöstä (1,482 milj. as.) eli noin 90 000 ihmistä. Sittemmin suuri osa väestöstä on paennut väkivaltaisuuksia pois kotiseudultaan.

Yhdysvaltojen johtamien Nato-maiden liittouma on tehnyt vuosina 2014–2015 monia ilmaiskuja Isisin taistelijoiden valtaaman piirikunnan alueelle.

Katso myös
----------

* Hadithan verilöyly

Lähteet
-------

1. 1 2  Anbar Iraq. Governorate profile (pdf)  1/2014. Joint Analysis Unit, United Nations, iau-iraq.org. Viitattu 28.10.2015. (englanniksi)
2. ↑  bbc.com: Battle for Iraq and Syria in maps (Kartalla esitetään Yhdysvaltain johtaman liittouman raportoimat ilmaiskujen kohteet Irakissa ja Syyriassa 11.10.2015 saakka) *bbc.com*.  21.10.2015. Viitattu 28.10.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Haditha**.
* Haditha News (englanniksi) (abcnews.go.com)
* An Iraqi Massacre, a Light Sentence and a Question of Military Justice (27.1.2012) (englanniksi) (nytimes.com)
* Haditha (englanniksi) (globalsecurity.org)
**Therizinosaurus** ("viikatelisko") oli suurten teropodidinosaurusten suku, joka eli myöhäisliitukaudella noin 70 miljoonaa vuotta sitten. Sukuun kuului yksi laji, **Therizinosaurus cheloniformis**.

Ulkonäkö
--------

Löydetyt *Therizinosauruksen* luut
*Therizinosauruksen* koko verrattuna ihmiseen
Käden valos
*Therizinosauruksen* kooksi arvioidaan 8–11 metriä. Sen huomattavin piirre olivat sen kynnet. Eläimen molemmissa käsissä oli kolme suunnilleen saman kokoista kynttä, joista pisin oli 96 senttiä pitkä. *Therizinosauruksen* eläessä kynsiä peitti luinen tuppi joka oli ehkä puolet kynsien pituudesta. Kynnet sijaitsivat 2,1 metriä pitkien käsien päässä. Suurin osa *Therizinosauruksen* muista osista on ennallistettu paremmin tunnetuiden sukulaisten pohjalta, mutta tämä oli ryhmän jättiläinen.

*Therizinosauruksen* ravinto on epäselvä, koska kallojen jäänteitä ei ole löydetty, mutta se saattoi olla pääasiassa kasvinsyöjä, kuten muut terizinosaurit.

Löydöt
------

Kun *Therizinosauruksen* jäänteitä ensimmäisen kerran löydettiin, sitä pidettiin kilpikonnamaisena matelijana (mihin lajinimi viittaa). Löytö oli heikkolaatuinen; siihen kuului muutama litistynyt kylkiluu sekä joukko jättimäisiä käsiä ja kynsiä. Viime puoli vuosisadalla tehdyt löydöt ovat antaneet tästä eläimestä paremman kuvan.

*Therizinosauruksen* fossiilit on löydetty Mongoliasta, Kazakstanista ja Taka-Baikaliasta.

Populaarikulttuurissa
---------------------

*Therizinosaurus* esiintyy brittiläisen televisiosarjan *Matkalla dinosaurusten kanssa* vuonna 2002 julkaistussa erikoisjaksossa "The Giant Claw" sekä vuonna 2022 julkaistussa tieteiselokuvassa *Jurassic World: Dominion*.

Lähteet
-------

1. 1 2 3 4  Dougal Dixon: *The illustrated encyclopedia of dinosaurs*. London: Hermes House, 2011. ISBN 978-1-84681-853-0. (englanniksi)
2. ↑  "Chased by Dinosaurs" The Giant Claw (TV Episode 2002) *imdb.com*. Viitattu 17.6.2022. (englanniksi)
3. ↑  Davis, Margaret: Meet Therizinosaurus From 'Jurassic World Dominion' A.K.A. Scythe Lizard: Herbivorous Dinosaur Could Kill A T. Rex *sciencetimes.com*.  10.6.2022. Viitattu 17.6.2022. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q131264
* Wikispecies: Therizinosaurus
* BioLib: 417005
* EoL: 4433989
* Fossilworks: 38553
* GBIF: 4573888

 |

 |